จุรินทร์ เปิด พณ. วันหยุด ขายหน้ากากอนามัย-เจลล้างมือ ให้ประชาชน (คลิป)
นายจุรินทร์ ลักษณวิศิษฏ์ รองนายกรัฐมนตรีเปิดกระทรวงพาณิชย์ วันหยุด ขายหน้ากากอนามัย-เจลล้างมือ คุมราคา-กระจายสินค้าร้านธงฟ้ากว่า 800 แห่งทั่วไทยวันที่ 8 ก.พ. ที่กระทรวงพาณิชย์ โดยนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ร่วมกับส่วนที่เกี่ยวข้อง จัดจำหน่ายหน้ากากอนามัย ที่กระทรวงพาณิชย์ เพื่อกระจายให้กับประชาชนในการป้องกันไวรัสโคโรนา เบื้องต้น จำนวน 200000 ชิ้น และจะมีการเพิ่มช่องทางจำหน่าย อาทิ ที่ทำเนียบรัฐบาล ร้านธงฟ้า 500000 ชิ้น กระจายไป 820 สาขาทั่วประเทศ เป็นต้นนายจุรินทร์ ในฐานะรมว.พาณิชย์ กล่าวว่า กระทรวงพาณิชย์ ได้ติดตามสถานการณ์ไวรัสโคโรนามาโดยต่อเนื่องและได้มีการเตรียมการที่จะเข้าไปมีส่วนช่วยในการคลี่คลายปัญหาตั้งแต่เริ่มต้น โดยมีการจัดตั้งวอร์รูมเพื่อติดตามสถานการณ์และแก้ไขปัญหาในส่วนงานที่อยู่ในความรับผิดชอบของกระทรวงพาณิชย์ มาตลอด 2 สัปดาห์วันนี้จึงมีความเห็นว่า สินค้าที่มีความจำเป็นต่อประชาชน 2 อย่าง ได้แก่ 1. หน้ากากอนามัย 2. เจลล้างมือ อาจไม่เพียงพอต่อการบริโภคของประชาชนในประเทศด้วยเหตุผลใดก็ตาม กระทรวงพาณิชย์มองว่า ถึงเวลาที่ต้องกำหนดให้หน้ากากอนามัยวัตถุดิบในการผลิตและเจลทามือเป็นสินค้าควบคุม เพื่อใช้อำนาจตามพระราชบัญญัติว่าด้วยราคาสินค้าและบริการ ซึ่งที่สุดคณะรัฐมนตรีได้มีความเห็นชอบกำหนดให้สินค้า 2 รายการเบื้องต้นเป็นสินค้าควบคุมตามกฎหมายจึงเป็นที่มาให้กระทรวงพาณิชย์ โดยอธิบดีกรมการค้าภายใน สามารถใช้อำนาจตามกฎหมายสั่งการควบคุมให้มีการผลิตสินค้าเพิ่มขึ้น ให้มีการกระจายสินค้าให้ทั่วถึง ให้มีการตรวจสอบสต๊อกสินค้า รวมทั้งการส่งออกและการนำเข้าสินค้าควบคุมดังกล่าวด้วย โดยเรื่องของการส่งออก ได้มีการกำหนดไว้ชัดเจนว่า หากจะมีผู้นำออกนอกราชอาณาจักรเกิน 500 ชิ้นขึ้นไป จะต้องมีการขออนุญาตต่ออธิบดีกรมการค้าภายใน ซึ่งขณะนี้ ยังไม่มีการอนุญาตแม้แต่ 1 รายอีกประการหนึ่ง คือ นโยบายเร่งด่วนกล่าวคือ หากพบว่ามีการกระทำผิดกฎหมายต้องดำเนินการตามกฎหมายอย่างเคร่งครัด ซึ่งขณะนี้มีการจับกุมดำเนินคดี 11 ราย พฤติกรรมที่ผิดกฎหมายคือมีการจำหน่ายราคาเกินจริง ซึ่งได้ส่งให้กระบวนการยุติธรรมดำเนินการต่อไป ซึ่งหลังจากนี้กระทรวงพาณิชย์ก็จะเฝ้าติดตามพฤติกรรมดังกล่าวอย่างใกล้ชิด ซึ่งหากประชาชนพบเห็นพฤติกรรมดังกล่าวสามารถแจ้งมาที่สายด่วน 1569 ได้ 24 ชั่วโมงในส่วนของการผลิตและการกระจายสินค้านั้นอธิบดีกรมการค้าภายในได้กำชับไปยังผู้ผลิต 10 รายใหญ่ทั่วประเทศ ให้เพิ่มกำลังการผลิตเพื่อให้เพียงพอต่อการใช้ของประชาชนคนไทยทั้งประเทศ ซึ่งทุกโรงงานก็ตอบรับด้วยดี ส่วนการกระจายสินค้า อธิบดีกรมการค้าภายใน ได้ใช้อำนาจสั่งการให้ผู้ผลิตได้กระจายสินค้า ผ่านช่องทางจำหน่ายไปยังพื้นที่ต่างๆ ทั่วประเทศ โดยเร่งด่วนและทั่วถึงที่สุดเท่าที่จะทำได้โดยกำหนดให้มีการส่งสินค้าจำนวนหนึ่ง เพื่อเพิ่มช่องทางการกระจายสินค้าหน้ากากอนามัยไปยังพี่น้องประชาชนที่ต้องการ โดยให้กระจายไปที่ 1. ทำเนียบรัฐบาล จำนวน 300000 ชิ้น 2. กระทรวงพาณิชย์ 200000 ชิ้น และ 3. ร้านธงฟ้า 820 สาขาทั่วประเทศ จำนวน 500000 ชิ้น โดยจะเริ่มกระจายสินค้าตั้งแต่ วันจันทร์ที่ 10 ก.พ.63 เป็นต้นไป ซึ่งจะมีการจำหน่ายต่อเนื่องอีกประมาณ 15 วันวันนี้กระทรวงพาณิชย์ได้นำหน้ากากอนามัย มากระจายในราคาที่สมควรคือ 2.50 บาท โดยคำนึงถึงต้นทุนการผลิตและค่าขนส่ง โดยกระทรวงได้ตรวจสอบทั้งปริมาณและเรื่องของคุณภาพด้วย วันนี้นำมาจำหน่าย 200000 ชิ้น แต่หากประเมินถึงความจำเป็นอธิบดีกรมการค้าภายใน ก็จะตัดสินใจร่วมกันอีกครั้งหนึ่ง รมว.พาณิชย์กล่าวพร้อมกันนี้ รมว.พาณิชย์ยังกล่าวขอบคุณไปรษณีย์ไทยที่ให้ความร่วมมือในการส่งหน้ากากอนามัยไปยังร้านธงฟ้า 820 สาขาทั่วประเทศโดยไม่คิดค่าใช้จ่าย
นายจุรินทร์ ลักษณวิศิษฏ์ รองนายกรัฐมนตรี เปิดกระทรวงพาณิชย์ วันหยุด ขายหน้ากากอนามัย-เจลล้างมือ คุมราคา-กระจายสินค้าร้านธงฟ้ากว่า 800 แห่งทั่วไทย
ไวรัสโคโรน่า,ไวรัสโคโรนา,ไวรัสอู่ฮั่น,จุรินทร์ ลักษณวิศิษฏ์,หน้ากากอนามัย,เจลล้างมือ,ขายหน้ากากอนามัย,ข่าวทั่วไป